کوئٹہ : مسکوہی وزیراعلیٰ بلوچستان جام کمال خان پارینے کہ بلوچستان نا ویل گورننس، انسانی بست وند ‘ آب اٹنگا تعلیم ‘ جانجوڑی ‘ روزگار و شونداری آن بیدس پین ہچ اف ‘ دا ویل آتے ٹی کل آن بھلا اڑاند کرپشن ءِ ‘ بلوچستان وپاکستان نا دشمن آک تہہ و پیشن نا دشمن تا اواری اٹ ملک ءِ نزور کننگ نا کوشست کننگ اٹی ءُ ‘ ساڑی حکومت ننا گام گیج آتے ہائی جیک کننگ ناجاگہ غا تینا کاریم آ چکار کے۔ دا خیال آتا درشانی ءِ او راجی رابطہ نا ویب سائٹ ٹویٹر آ تینا کلہو اٹ کرے ‘ جام کمال پارے کہ بلوچستان نا ویل انسانی انتظام ‘ آب اٹنگا تعلیم وجانجوڑی ‘ ساڑی دور انا گرج ‘ شونداری نابریبری ‘ تحصیل نا کہول آ گورننس نا فراوانی و انصاف آن بیدس پین ہچ اف ‘ دا ویل آتا ایسر کننگ اٹ کل آن بھلا و اسٹ انگا اڑاند کرپشن ءِ ‘ نوشکے وپنجگور واقعہ غاتا مذمت ءِ کینہ، او چیف منسٹر ڈیلوری یونٹ ناکنڈآن ڈٹ انابابت بیان آ ردعمل ترسا پارے کہ دا پروگرام ننا کابینہ ٹی مست آن منظور کنننگاسس ہرانا رسمی کارروائی کننگا۔
